“Die bloed wat in sy been sirkuleer, vloei nie terug na sy hart nie en hy moet dus ’n noodoperasie ondergaan. Hy benodig ook dringend bloed.”
Dit is nie duidelik wat die rede vir die aanval was nie omdat die aanvallers gevlug het sonder om enigiets te roof, sê Lombard.
Die koeël is van sy heup af regdeur Roets se been en het sy hoofslagaar afgeskiet. Hy is na die Tembisa-hospitaal geneem waar hy die dag van die voorval ’n noodoperasie van byna agt uur lank ondergaan het.
Roets is aan ’n ventilator en dialisemasjien gekoppel in die waakeenheid van dié hospitaal. Geld word ingesamel om hom na ’n private hospitaal oor te plaas. Vir meer inligting oor hoe om ’n bydrae te lewer, gaan na die Facebook-blad, Help vir Gertjie.